stanford-oval/wikipedia huggingface dataset:
רוברט פאלמר
1985–1997: להקת "דה פאוור סטיישן" וההצלחה ב-MTV

כשלהקת דוראן דוראן יצאה לפסק-זמן, חברו הגיטריסט אנדי טיילור והבסיסט ג'ון טיילור לחבר להקת "שיק" (אנ') לשעבר המתופף טוני תומפסון ולפאלמר ויחד הם הקימו את להקת "דה פאוור סטיישן". אלבומם הראשון הוקלט ברובו בעיר ניו יורק ונכנס למצעד עשרים האלבומים הטובים באנגליה ועשרת הטובים בארצות הברית. פאלמר הופיע בהופעה חיה אחת בלבד עם הלהקה בשנה הזו בתוכנית סאטרדיי נייט לייב, ופרש ברגע האחרון ממסע ההופעות של הלהקה כדי לחזור לאולפן ההקלטות ולקדם את קריירת הסולו שלו.
ב-1985 הקליט פאלמר את אלבומו "ריפטייד". הוא גייס את תומפסון ואנדי טיילור לנגן בכמה מהשירים באלבום, ואת המפיק המוזיקלי ברנארד אדוארדס לנווט על ההפקה. הלהיט "Addicted to Love" כבש את המקום הראשון בארצות הברית ומקום 5 באנגליה. את הלהיט ליווה וידאו קליפ ברוח מילות השיר ובבימויו של צלם האופנה הבריטי טרנס דונובן, בו פאלמר נראה מוקף דוגמניות הנראות כמעט זהות, מאופרות כבד, בתפקיד להקת "מוזיקאים". ב-1986 הופיע פאלמר עם הלהיט בטקס פרסי הווידאו-קליפים של MTV בלוס אנג'לס. באותה השנה זכה פאלמר גם בפרס גראמי בקטגוריית "ההופעה הווקאלית הטובה ביותר של זמר רוק". בשנת 1987 היה פאלמר מועמד בפעם הראשונה בטקס ה"בריטס" לזמר הבריטי הטוב ביותר (בו זכה באותה שנה פיטר גבריאל).
בשנת 1987 לאור עלייתה של האלימות בנסאו בה התגורר, עבר פאלמר לשווייץ והקים אולפן הקלטות משלו. בשנת 1988 הפיק אלבום וחזר להתנסות במקצבים חדשים, הפעם במקצה הבוסה נובה, בשילוב עם הארד רוק ומקצב הבלדה. הוא המשיך את הצלחתו עם הלהיט "Simply Irresistible", שוב עם וידאו קליפ דומה לקודמו בבימויו של דונובן. השיר הגיע למקום השני בארצות הברית וזיכה בשנית את פאלמר בשנת 1989 בפרס גראמי. השיר הופיע באותה השנה במחזמר זוכה פרסי הטוני "Contact". באותה השנה פאלמר זכה למועמדות שנייה בטקס ה"בריטס" לזמר הבריטי הטוב ביותר והשיר "Simply Irresistible" היה מועמד לסינגל הבריטי הטוב ביותר. עיתון הרולינג סטון בחר בפאלמר כ"כוכב הרוק שמתלבש באופן הטוב ביותר" לשנת 1990.
ב-1995 יצא האלבום "הלהיטים הגדולים" של פאלמר שתפס את המקום הרביעי במצעדים באנגליה. בשנה הזו הוא התאחד עם חברי להקת "הפאוור סטיישן" להקליט אלבום נוסף אולם את הבסיסט בהרכב המקורי ג'ון טיילור, החליף ברנארד אדוארדס. פאלמר ושאר חברי הלהקה השלימו את הקלטת האלבום ורק החלו את מסע ההופעות כאשר נפטר אדוארדס מדלקת ריאות.
בשנת 1997 הופיע פאלמר עם רוד סטיוארט באצטדיון ומבלי.
חייו האישיים

פאלמר פגש את רעייתו לעתיד סו בשנת 1969 בתחנת הרכבת סלאו שבאנגליה, הוא הוקסם מסגנונה (שמלת מיני ומגפיים תואמים בצבע כסף) ומספר המדע בדיוני שהחזיקה בידה. שנתיים אחרי המפגש הם התחתנו, ולזוג נולדו שני ילדים, ג'ים וג'יין. המשפחה עברה לגור בניו יורק באמצע שנות ה-70, וכמה שנים אחרי עברו שוב לאיי הבהאמה. ב-1987 הם עברו ללוגאנו שבשווייץ מכיוון שפאלמר חשש שבנסאו עלה מפלס האלימות, הסחר בנשק ובסמים וכי לא בטוח לחיות שם. פאלמר התגרש בשנת 1999.
מותו

פאלמר מת מהתקף לב ב-26 בספטמבר 2003 בחדר המלון בו שהה בעת חופשה בפריז, אליה יצא לאחר שהקליט הופעה לתוכנית טלוויזיה באנגליה. [15]מבין המספידים היו חברי להקת דוראן דוראן – "הוא היה חבר מאוד קרוב ואומן נפלא. זהו אובדן טראגי לתעשיית המוזיקה הבריטית".
אלבומים

(Sneakin' Sally Through the Alley (1974
(Pressure Drop (1975
(Some People Can Do What They Like (1976
(Double Fun (1978
(Secrets (1979
(Clues (1980
(Maybe It's Live (1982
(Pride (1983
(Riptide (1985
(Heavy Nova (1988
(Don't Explain (1990
(Ridin' High (1992
(Honey (1994
(Rhythm & Blues (1999
(Drive (2003
הערות שוליים

1 2 3  Roberts, David, Guinness rockopedia, London: Guinness Publishing Ltd, 1998, עמ' 307
↑  "Addicted to Love: fashion's favourite video for 30 years". The Guardian. נבדק ב-17 ביוני 2020. {{cite news}}:  (עזרה)
1 2  BRITs Profile: Robert Palmer. Archived 23 June 2014 at the Wayback Machine. Brits.co.uk. Retrieved 14 April 2012
↑  Profile: Robert Palmer. Rock on the Net. Retrieved 14 April 2012
↑  "Singer Robert Palmer dies". 2003-09-26. נבדק ב-2020-06-17.
↑  Robert Palmer, Billboard
↑  Kovats, Tom. "Rod Stewart Robert Palmer Some Boys Have All The Luck Live Songs & Visions Concert Wembley 1997". נבדק ב-28 בדצמבר 2017. {{cite web}}:  (עזרה)
↑    Robert Palmer (Obituary), The Telegraph, 27 September 2003
1 2  .Singer Robert Palmer dies BBC. Retrieved 19 April 2012
↑  Parales, Jon (27 בספטמבר 2003). "Robert Palmer, Singer With Image of a Pop Romeo, Dies at 54". The New York Times. נבדק ב-19 בדצמבר 2013. {{cite news}}:  (עזרה)
| --- | --- |
בקרת זהויות :  NLI: 987007447590705171  PLWABN: 9810573961105606  BNE: XX1109511  BnF: cb13898209d (data)  GND: 128618884  ICCU: UBOV551755  ISNI: 0000 0001 1021 9223  LCCN: n88629984  MusicBrainz: 96b1d906-0fda-406d-beb6-19c6758998df  NKC: xx0012607  NLA: 35373739  NLG: 106616  NLK: KAC201907022  NTA: 072821965  RERO: 02-A016767615  SELIBR: 340765  SNAC: w6sz03g4  SUDOC: 081947100  Trove: 930116  VIAF: 17408449   WorldCat (עם VIAF): 17408449
פונקציה מרוכבת

פונקציה מרוכבת היא פונקציה המקבלת מספר מרוכב ומחזירה מספר מרוכב. לדוגמה, הפולינום  z^{2}+5 מגדיר פונקציה מרוכבת, אבל אפשר לראות בו גם פונקציה ממשית. במובן הרחב יותר, המונח "פונקציה מרוכבת" עשוי להתייחס לכל פונקציה המחזירה ערכים מרוכבים, ללא חשיבות לתחום ההגדרה.
בשפה מתמטית, פונקציה מרוכבת היא פונקציה משדה המספרים המרוכבים  \mathbb {C} , או תחום חלקי לו, אל קבוצת המספרים המרוכבים. בכתיב פונקציות ניתן לכתוב:  f:D\to \mathbb {C} , כאשר  D\subseteq \mathbb {C} .
תיאור כפונקציה ממשית

מכיוון שלכל מספר מרוכב יש חלק ממשי וחלק מדומה, אפשר לתאר פונקציה  f\colon \mathbb {C} \to \mathbb {C}  גם בצורה 
 \!\,f(x,y)=u(x,y)+iv(x,y) כאשר  u,v:\mathbb {R} ^{2}\to \mathbb {R} , כאשר  x,y ממשיים, ו- u,v פונקציות ממשיות של שני משתנים.
דוגמאות לפונקציות מרוכבות

יש מספר פונקציות מרוכבות בסיסיות:
אם נסתכל על  \mathbb {C}  כעל  \mathbb {R} ^{2} נקבל את הפונקציות הבסיסיות  \operatorname {Re} (x+iy)=x,\operatorname {Im} (x+iy)=y שהן בעצם ההטלות על הצירים.
על ידי שימוש בתכונות השדה של  \mathbb {C}  נוכל להגדיר פולינומים עם מקדמים מרוכבים ופונקציות רציונליות (מנות של פולינומים).
פונקציה חשובה אחרת היא פונקציית האקספוננט שמוגדרת על ידי הנוסחה:
(ראו נוסחת אוילר להרחבה בעניין). קל לראות שעבור כל  x\in \mathbb {R}  מתקיימות הנוסחאות:
ולכן הגדירו את הפונקציות הטריגונומטריות על המרוכבים לכל  z\in \mathbb {C} :
עבור פונקציית הלוגריתם יש בעיה של רב-ערכיות, מכיוון שהפונקציה  e^{z} איננה חד-חד ערכית (כלומר לא ניתן להגדיר ישירות את הלוגריתם כפונקציה ההפוכה של האקספוננט) ולכן מגדירים ענפי חיתוך כדי להפוך את הפונקציה לחד-ערכית בחזרה. ענפי החיתוך הם למעשה צמצומים של  e^{z} לרצועות בהם החלק המדומה של המספרים חסום בתחום שקטן מ  2\pi . על תחום כזה  e^{z} חד-חד-ערכית ועל ולכן הפיכה.
ניתן להגדיר בעזרת האקספוננט והלוגריתם גם חזקה מרוכבת:  z^{w}=e^{w\ln z} כאשר  z,w מספרים מרוכבים כלליים. הגדרת החזקה תלויה בבחירת ענף שבו מחשבים את הלוגריתם. לדוגמה בענף הסטנדרטי (שבו  \operatorname {Im} \ln z\in [0,2\pi )) מתקבל:
ולעומת זאת בענף שבו  \operatorname {Im} \ln z\in [-\pi ,\pi ) ההעלאה בחזקה תתן את התוצאה:
כלומר יכולות להתקבל אינסוף (בעצם אלף אפס) תוצאות שונות. כאשר המעריך הוא שלם מתקבלת תוצאה יחידה. באופן יותר כללי- אם המעריך הוא מהצורה  {\frac {m}{n}}\in \mathbb {Q}  (כלומר הוא מספר רציונלי) והשבר מצומצם- מתקבלות  n תוצאות שונות מההעלאה בחזקה לפי בחירת הענף שעליו מבצעים את הלוגריתם. 

באותה צורה כמו שהפכנו את פונקציית האקספוננט לפונקציה מרוכבת (על ידי הצבת משתנה מרוכב בטור טיילור שלו) ניתן להרחיב כל פונקציה ממשית בעלת טור טיילור לפונקציה מרוכבת.
אנליזה מרוכבת

באנליזה מרוכבת חוקרים פונקציות מרוכבות בעלות תכונות נוספות, כגון פונקציות הולומורפיות, מרומורפיות, הרמוניות. לאינטגרלים מקום מרכזי בתאוריה.
אנליזה מרוכבת > הגדרות

כמו בפונקציות ממשיות, גם עבור הפונקציות המרוכבות אפשר להגדיר מושגים של גבול, רציפות וגזירות באופן אנלוגי לחלוטין.
פונקציה שגזירה בכל תחום הגדרתה נקראת פונקציה אנליטית או פונקציה הולומורפית. פונקציה שאנליטית בכל המישור נקראת פונקציה שלמה.
פונקציה היא מרומורפית אם היא הולומורפית בכל המישור פרט לקבוצת קטבים מבודדים (או בשקילות, היא הולומורפית לתוך הספירה של רימן).
אנליזה מרוכבת > תכונות ומבנה

התנאי לגזירות של פונקציה מרוכבת מנוסח במשוואות קושי-רימן - הפונקציה  f(z)=f(x+yi)=u(x,y)+iv(x,y) (כאשר  u,v פונקציות ממשיות גזירות ברציפות) גזירה אם ורק אם  u_{x}=v_{y},u_{y}=-v_{x}.
משפט טיילור בגרסתו המרוכבת קובע כי אם פונקציה גזירה בתחום פתוח פעם אחת אזי יש טור טיילור יחיד שמתכנס אליה בסביבה מסוימת בתוך התחום, ובפרט היא גזירה שם אינסוף פעמים. היות שהחלקים הממשי והמדומה של פונקציה אנליטית הם פונקציות הרמוניות (לפי משוואות קושי-רימן), ניתן להסיק כי פונקציה הרמונית גזירה אינסוף פעמים.
משפט האינטגרל של קושי קובע שכל אינטגרל מסילתי של פונקציה אנליטית על מסלול סגור שהומולוגי לאפס שווה ל-0. בפרט, כל אינטגרל על מסילה רציפה וסגורה בתחום פשוט קשר שווה לאפס, ולכן ממשפט קושי ניתן להסיק מתי מרחב איננו פשוט קשר. נוסחת האינטגרל של קושי מהווה כלי לחישוב אינטגרל קווי של פונקציה מרוכבת. באמצעות הכללה שלה אפשר לחשב את כל הנגזרות של פונקציה אנליטית, ובכך למצוא טור טיילור שלה.
מחקר של נקודות סינגולריות של פונקציות מרוכבות מקנה כלים חזקים לחישוב הפונקציה עצמה, אינטגרלים קוויים ונגזרות שלה. אחד מהם הוא משפט השאריות, המאפשר לחשב אינטגרל מסילתי של פונקציה דרך נקודות הסינגולריות שלה. משפט חשוב נוסף הוא עקרון הארגומנט, המהווה גם הוא כלי לחישוב האינטגרל של פונקציה מרומורפית.
ראו גם

אנליזה מרוכבת
פונקציה הולומורפית
פונקציה מרומורפית
פונקציה הרמונית
ריץ-קרלטון

| --- | --- |

 נתונים כלליים
 מייסדים:  Albert Keller 
 תקופת הפעילות:  1983–הווה (כ־42 שנים)
 חברת אם:  מריוט
 מיקום המטה:  צ'בי צ'ייס 
 ענפי תעשייה:  תעשיית המלונאות 
 עובדים:  35,001 
  
 www.ritzcarlton.com
 
ריץ-קרלטון (באנגלית: The Ritz-Carlton Hotel Company, LLC) היא שם מותג של רשת בתי מלון אמריקנית בפריסה בינלאומית. הרשת מפעילה 101 מלונות ואתרי נופש יוקרתיים ב-30 מדינות וטריטוריות ובהם 27,650 חדרים. החברה הוקמה בשנת 1983, אז מכרו הבעלים הקודמים את שם המותג ריץ-קרלטון.
החברה היא חברה בת של רשת המלונות האמריקאית מריוט אינטרנשיונל והמטה שלה ממוקם בצ'אבי צ'ייס, מרילנד.
היסטוריה

ההיסטוריה של ריץ-קרלטון התחילה על ידי המלונאי השווייצרי סזאר ריץ, שהיה ידוע בתעשיית המלונאות כ-"king of hoteliers and hotelier to kings", והגדיר מחדש את המושג אירוח יוקרתי באירופה כשניהל את מלון "ריץ" בפריס ומלון קרלטון בלונדון. בין היתר, הוא והשף אוגוסט אסקופייה, פתחו את מסעדות la carte המכונות "ריץ-קרלטון". המסעדות פעלו בספינות וחדלו לפעול בשנת 1914 עם פרוץ מלחמת העולם הראשונה. ריץ נפטר בשנת 1918, ואשתו מארי המשיכה במסורת של פתיחת מלונות על שמו.
חברת ההשקעות ריץ-קרלטון הוקמה על ידי אלברט קלר, שקנה את השם ואת הזכיינות בארצות הברית. מלון ריץ-קרלטון הראשון בארצות הברית נפתח בעיר ניו יורק בשנת 1911, ברחוב 46 פינת שדרת מדיסון. לאחר מכן התרחבה הרשת לפילדלפיה, לאטלנטיק סיטי ומונטריאול בקנדה. המלון בפילדלפיה הוסב לבניין משרדים לאחר מספר שנים בלבד של פעילות, והמלון באטלנטיק סיטי נמכר למלונות Schine בסוף שנות הארבעים ובהמשך לחברת המלונות שרתון בשנת 1959. המלון בניו יורק נהרס בשנת 1951 ונשאר רק המלון בבוסטון.
החברה כיום

החברה צמחה מאוד בראשות הנשיא ומנהל התפעול שלה הורסט שולזה. הוא טבע את המוטו הידוע של לקוחות / עובדים במרכז, "We are Ladies and Gentlemen Serving Ladies and Gentlemen", כמו גם ערכי שירות עליהם עובדי Ritz-Carlton מקפידים עד היום. תחת הנהגתו המלונות זכו בשני פרסי איכות לאומיים של Malcolm Baldrige National Quality Awards, וצמחו מארבעה לארבעים אתרים בארצות הברית.
בשנת 1995 רכש תאגיד המלונאות הבינלאומי מריוט אינטרנשיונל נתח של 49% בחברת המלונות ריץ-קרלטון, בשנת 1998 רכשו נתח נוסף של 50% בחברה, מה שהעניק לה 99% בעלות על החברה. שולזה ומנהלים נוספים, עזבו על מנת להקים את קבוצת המלונות West Paces, שקיבלה את שם המותג הראשי שלה, מלונות Capella.
חברת המלונות ריץ-קרלטון שיתפה פעולה עם מותג היוקרה האיטלקי בולגארי בשנת 2001 להפעלת רשת מלונות בבעלות ומופעלת תחת המותג BVLGARI. לחברה כיום הסכמי שיווק עם Bulgari Hotels & Resorts.
בשנת 2011 נפתח The Ritz-Carlton, Hong Kong. המלון שוכן ב-17 הקומות העליונות של בניין בגובה 484 מטר.
בשנת 2018 הודיעה ריץ-קרלטון כי תיכנס לשוק הקרוז. בשנת 2019 הושק הריץ-קרלטון הראשון ממספנה ספרדית. זרוע השייט של ריץ-קרלטון תוכננה להתחיל את פעילותה בשנת 2020 תחת המותג "Ritz-Carlton Yacht Collection".
פעילות החברה בישראל

לרשת מלון אחד בישראל, ריץ קרלטון בהרצליה פיתוח.
בנובמבר 2021, מכרו עדי ועירית שטראוס את חלקם במלון תמורת 150 מיליון שקל, לאשת העסקים הקנדית קיילן שרמן, ו-50% מהמלון נשאר בבעלות קבוצת תדהר.
הערות שוליים

↑  Horst Schulze | Capella | Solís Hotels & Resorts | West Paces Hotel Group :: American Way Magazine, web.archive.org, ‏18 באוקטובר 2010
↑  swenson, Two Manufacturers, Two Service Companies Win 1999 Baldrige Awards, NIST, ‏23 בנובמבר 1999 (באנגלית)
↑  McDowell, Edwin (1995-03-07). "COMPANY NEWS; Marriott to Acquire a Ritz-Carlton Stake". The New York Times (באנגלית אמריקאית). ISSN 0362-4331. נבדק ב-2020-04-24.
↑  Top 10: the world's highest hotels, the Luxury Travel Expert, ‏10 בנובמבר 2015 (באנגלית)
↑  עירית רוזנבלום, ריץ קרלטון בישראל: מלון ראשון יוקם בהרצליה פיתוח, באתר הארץ, 2 בדצמבר 2009
↑  נווית זומר, משפחת שטראוס מחסלת את חברת המלונאות: מוכרת חלקה בריץ קרלטון, באתר ynet, 11 באוקטובר 2021
| --- | --- |
בקרת זהויות :  VIAF: 156907295   WorldCat (עם VIAF): 156907295
סיאוסי סובלני

סיאוסי סובלני (בטונגאית: Siaosi ‘Sovaleni; נולד ב-28 בפברואר 1970) הוא פוליטיקאי טונגוי, אשר כיהן כראש ממשלת טונגה משנת 2021 ועד להתפטרותו בשנת 2024.
ראשית חייו

סובלני נולד ב-28 בפברואר 1970 לסגן ראש הממשלה לשעבר, לאנגי קאבליקו. הוא למד בבית הספר התיכון לבנים טימארו בניו זילנד וסיים שם את לימודיו ב-1988. הוא התחנך באוניברסיטת אוקלנד שבניו זילנד, וסיים תואר ראשון במדעי המחשב ב-1992. לאחר מכן, השלים תואר שני באוניברסיטת אוקספורד, ותואר שני במנהל עסקים באוניברסיטת דרום האוקיינוס השקט בסובה, פיג'י. הוא שימש כעובד ציבור במשרד האוצר של טונגה בשנים 1996–2010.
קריירה פוליטית

סובאלני נבחר לראשונה לאספה המחוקקת של טונגה בבחירות הכלליות במדינה ב-2014, ומונה לסגן ראש הממשלה ושר הסביבה והתקשורת בקבינט של הפוליטיקאי אקיליסי פוהיבה. כשר התקשורת, הוא הציע שתי הצעות חוק המאפשרות צנזורה באינטרנט ב-2015.
בספטמבר 2017 הוא פוטר בשל "חוסר נאמנות", עקב תמיכה בהחלטתו של המלך טופו השישי לפטר את ראש הממשלה, לפזר את הפרלמנט ולהכריז על בחירות חדשות. הוא התמודד בבחירות הכלליות במדינה ב-2017 ונבחר מחדש כחבר פרלמנט בטונגטאפו. לאחר מכן, התמודד על ראשות הממשלה, אך הובס ב-12 קולות מול 14.
לאחר מותו של אקיליסי פוהיבה, סובלני תמך בפוהיבה טאויונאוט לראשות הממשלה. הוא מונה לקבינט של טויאנטואה כשר החינוך וההדרכה.
ראש הממשלה (2021–2024)

במהלך המשא ומתן שלאחר הבחירות הוא עלה כאחד משני המועמדים העיקריים לתפקיד ראש הממשלה, יחד עם איסקה אקה. ב-15 בדצמבר 2021 נבחר לראש הממשלה, לאחר שניצח את אקה עם 16 קולות יותר. אקה הצהיר כי יערער על תוצאות הבחירות בבית המשפט. הוא מונה רשמית לראש הממשלה ב-27 בדצמבר.
ב-2 בפברואר 2024, בעוד שסובלני שהה בניו זילנד לטיפול רפואי, המלך לכאורה ביטל את מינויו כשר הכוחות המזוינים, כמו גם את מינויה של שרת החוץ פקיטאמואלואה אוטויקאמאנו.  היועצת המשפטית לממשלה, לינדה פולאומואטואי, ייעצה לקבינט כי ההחלטה אינה חוקתית.
סובאלני התפטר מהתפקיד בדצמבר 2024.
קישורים חיצונים

מדיה וקבצים בנושא  בוויקישיתוף
ריק גרין

ריק גרין (צד שמאל) עם פטריק מק'קנה (אנ'), צולם בשנת 2009
ריק גרין (באנגלית: Rick Green) נולד ב-4 בנובמבר 1953, הוא קומיקאי קנדי, אומן וסופר. יש לו תואר Bachelor of Science מטעם אוניברסיטת ווטרלו.
ביוגרפיה

משנת 1975 עד שנת 1979 הוא עבד כפרזנטור ב-Ontario Science Centre.
בשנת 1979, הוא עזר לייסד את הקבוצה הקומית The Frantics. הם הושמעו בתוכנית הרדיו CBC שלהם Frantic Times ותוכנית הטלוויזיה הקצרה Four on the Floor.
בשנת 1979 הוא נכנס לעסקי השעשועים באופן מלא כחבר ב-The Frantics comedy troupe. במהלך 8 השנים הבאות הם ביצעו מאות הופעות חיות, 150 תוכניות רדיות, מספר אלבומים וחצי תריסר להיטים. בשנת 2003, ה-Frantics חזרו להופיע על הבמה ובטלוויזיה.
בשנת 1999, גרין יצא את History Bites והועמד לפרס התסריטאי הקנדי. בשנת 2004, הוא הוכתר כ"איש השנה" על ידי מורים להיסטוריה מOntario. בשנת 2003 הוא הוזמן להיות חבר ב-advisory board for the Histori.ca foundation.
גרין אובחן כבעל הפרעת קשב וריכוז, בעקבות האבחון של אחד מילדיו. בשנת 2009 גרין כתב וביים סרט תעודה על הפרעת קשב וריכוז בחיים הבוגרים, השתתף יחד עם Patrick McKenna בסרט ADD & Loving it?! שזכה בפרסים New York Festivals Silver Award ו-Rick the CAMH Foundation Transforming Lives Award. גרין כתב ספר יחד עם Dr. Umesh Jain ממרכז Centre for Addiction and Mental Health (CAMH) המכונה הפרעת קשב גנבה את מפתחות המכונית שלי ADD Stole My Car Keys.
הפרויקטים שלו זכו בפרסים רבים, ביניהם Gemini Awards, ACTRA Awards, New York Festival Awards, ומספר פרסים חינוכיים. החומרים שלו מבוצעים על ידי שחקנים מוכשרים כמו ג'ים קארי, גרהאם צ'אפמן, קולין מוקרי, גרהם גרין, אריק סטולץ, מרטין שורט ועוד.
ראו גם

הפרעת קשב במבוגרים
הערות שוליים

↑  Skinner, Justin (28 בנובמבר 2009). "Frantic reunion promises big laughs". City Centre Mirror. נבדק ב-22 באוגוסט 2012. {{cite web}}:  (עזרה)
↑  Goddard, John (12 במאי 2009). "Comic turns attention to disorder". Toronto Star. אורכב מ-המקור ב-23 באוגוסט 2012. {{cite web}}:  (עזרה)
| --- | --- |
בקרת זהויות :  ISNI: 0000 0000 7406 6759  LCCN: n95041130  VIAF: 16473050   WorldCat (עם VIAF): 16473050
רייצ'ל ניקולס

| --- | --- |

ניקולס, 2012
 לידה:  8 בינואר 1980 (בת 45) אוגוסטה, מיין, ארצות הברית ארצות הברית
 מדינה:  ארצות הברית 
 תקופת הפעילות:  מ-2000 
 מקום לימודים:  אוניברסיטת קולומביה  Cony High School 
 בן או בת זוג:  מייקל קרשו (ספטמבר 2014–?) 
 פרופיל ב-IMDb
 
רייצ'ל ניקולס (באנגלית: Rachel Nichols; נולדה ב-8 בינואר 1980) היא שחקנית ודוגמנית אמריקאית. התפרסמה בשל תפקידיה בסרטים "אימה באמטוויל", "ג'י. איי. ג'ו כוח המחץ", "קונאן הברברי" ובסדרות הטלוויזיה "זהות בדויה" בתור רייצ'ל גיבסון, "מחשבות פליליות" בתור אשלי סיבר, ובתפקיד הראשי בסדרה "רצף הזמן" בתור קיירה קמרון.
ביוגרפיה

רייצ'ל ניקולס, בתם של אליסון וג'ים נולדה בעיר אוגוסטה שבמדינת מיין. היא למדה בבית הספר התיכון קוני, שם התחרתה בקפיצה לגובה. ניקולס אמרה בראיון מסוים שבצעירותה היא לקחה שיעורי ריקוד ברמה מובנית במשך מספר שנים כדי שתהיה מסוגלת לשלוט בעצמה. עם סיום לימודיה בשנת 1998, היא נרשמה לאוניברסיטת קולומביה שבעיר ניו יורק שם כיוונה לקריירה בוול סטריט. יום אחד, סוכנת דוגמנות הבחינה בה וניקולס הוזמנה לעבוד בפריז. בסופו של דבר היא שילמה את שכר הלימוד שלה מההכנסות בעבודת הדוגמנות. היא עבדה בקמפיין פרסום עבור חברות הביגוד והקוסמטיקה; אברקרומבי אנד פיץ', לוריאל וGuess. היא גם הנחתה מספר תוכניות ספיישלים בערוץ המוזיקה MTV. ניקולס למדה כלכלה ופסיכולוגיה, בנוסף גם דרמה. היא סיימה את לימודיה באוניברסיטת קולומביה בשנת 2003 תואר כפול במתמטיקה וכלכלה.
קריירה

בשנת 2000 ניקולס קיבלה תפקיד בדרמה הרומנטית "סתיו בניו יורק", שנתיים לאחר מכן היא שיחקה בפרק בעונה הרביעית של הסדרה "סקס והעיר הגדולה", היא אמרה שאותו יום שהייתה על הסט בסדרה גרם לה לרצות ולקחת יותר ברצינות את עולם המשחק. מאוחר יותר באותה השנה היא לוהקה לתפקיד מרכזי בסרט "טיפשים בהפסקה שנייה: כשהארי פגש את לויד" אשר היה פריקוול לסרט טיפשים בלי הפסקה משנת 1994. בשנת 2005 היא קיבלה תפקיד ראשי בתוכנית הטלוויזיה, דרמת הפשע "The Inside" אשר בוטלה לאחר עונה אחת. ניקולס זכתה להכרה כאשר שיחקה בתפקיד רייצ'ל גיבסון בעונה האחרונה של סדרת האקשן "זהות בדויה" (2006-2005) ובסרט האימה "אימה באמטוויל" משנת 2005.
בשנת 2007 היא כיכבה לראשונה בתפקיד ראשי בסרט המותחן "P2", שבו היא משחקת כאשת עסקים אשר נלכדת בתוך חניון ציבורי עם מאבטח מטורף. בשנת 2008 היא שיחקה בתפקיד קטן בסרט The Sisterhood of the Traveling Pants 2, ניקולס לוהקה לסרט סטארטרק משנת 2009 כבר מנובמבר 2007 אך בשל סודיות הפרויקט ניקולס אפילו לא ידעה מה תפקידה במשך כחודש.
ניקולס לוהקה גם לסרט "ג'י. איי. ג'ו כוח המחץ" משנת 2009 ואף עברה אימוני כושר וקרב לקראת משחקה במספר סצנות בסרט. בשנת 2010 שיחקה במותחן העצמאי "מסקדה" לצד נורמן רידוס.
בשנת 2011 שיחקה ניקולס לצד ג'ייסון מומואה בסרט מסוגת חרבות וכשפים" בשם "קונאן הברברי".
היא גם הופיעה בסרט "אלכס קרוס" משנת 2012 אשר אכזב בקופות.
כיום ניקולס משחקת בתפקיד ראשי בתוכנית הטלוויזיה הקנדית "רצף הזמן", התוכנית מתמקדת בקונפליקט בין קצינת משטרה (ניקולס) לקבוצת מורדים משנת 2077 אשר נסעו בזמן יחד עם השוטרת אל ונקובר, קנדה של שנת 2012. התוכנית עלתה לאוויר ב-27 במאי 2012 בערוץ הקנדי Showcase. העונה הראשונה מכילה 10 פרקים, פרק הבכורה הצליח למשוך 900 אלף צופים והפך לפרק היחיד הכי נצפה ברשת שידור זו. הסדרה המשיכה לעונה שנייה באפריל 2012 ונגמרה באוגוסט של אותה שנה, העונה שלישית עלתה לשידור ב-17 במרץ 2014. התפקיד בסדרה זו הניב לה פרס ראשון בקריירה שלה כשחקנית כשזכתה בפרס קונסטלציה לשחקנית הטובה ביותר לסדרת מדע בדיוני.
היא כיכבה לצד ניקולס קייג' בסרט "Rage" משנת 2014 שם היא גילמה את אשתו של עבריין לשעבר אשר מחפש אחר צדק לאחר שהבת שלהם נחטפת. בשנת 2016, היא שיחקה בסרט האימה "סכנה מבפנים".
חיים אישיים

ניקולס נישאה למפיק הסרטים סקוט סטאבר ב-26 ביולי 2008, באספן. בפברואר 2009 הזוג נפרד עקב מחלוקות ביניהם.
ב-30 בדצמבר 2013 ניקולס הודיעה על אירוסיה למייקל קרשו, יזם נדל"ן. הזוג התחתן בספטמבר 2014.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | סתיו בניו יורק | דוגמנית בבר |  |
| 2003 | Relationship 101 | ג'ניפר מאסטרס |  |
| 2003 | טיפשים בהפסקה שנייה: כשהארי פגש לויד | ג'סיקה מת'ינוס |  |
| 2004 | להתווכח עם רוברט לי | טרילבי מופט |  |
| 2005 | אימה באמטוויל | ליסה |  |
| 2005 | הזבנית | חברה של טריי |  |
| 2006 | היער | סמנת'ה וייס |  |
| 2007 | שובו של אלוף | פולי |  |
| 2007 | P2 | אנג'לה ברידג'ס |  |
| 2007 | מלחמתו של צ'ארלי וילסון | סוזנה |  |
| 2008 | אחוות הג'ינס 2 | ג'וליה באקווית' |  |
| 2009 | סטארטרק | גליה |  |
| 2009 | ג'י. איי. ג'ו כוח המחץ | שאנה "סקרלט" או'הארה |  |
| 2009 | For Sale by Owner | אנה פרייאר |  |
| 2010 | מסקדה | לזלי ספנסר |  |
| 2011 | קונאן הברברי | תמרה |  |
| 2011 | ציפורי האוויר | פיונה |  |
| 2012 | אלכס קרוס | מוניקה אש |  |
| 2013 | קרב עד המוות | ג'אמי |  |
| 2014 | McCanick | איימי |  |
| 2014 | טוקרב | ונסה מקגוויר |  |
| 2016 | מגפה | לורן צ'ייס / רבקה ת'ומאס |  |
| 2016 | סכנה מבפנים | שרה קלארק |  |
| 2020 | Breach | צ'אמברס |  |
| 2024 | The Inheritance | מדליין |  |
| TBA | Demigod | רובין |  |
| TBA | Night at the Carriage House | אליזבת' |  |
| TBA | Climbing Life | בת' |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | סקס והעיר הגדולה | אלכסה | פרק: "A 'Vogue' Idea" |
| 2004 | קו האש | אלכס מאייר | פרק: "Eminence Front: Parts 1 & 2" |
| 2005 | עבודה מבפנים | רבקה לוק | תפקיד ראשי; 13 פרקים |
| 2005–2006 | זהות בדויה | רייצ'ל גיבסון | תפקיד ראשי (עונה 5); 17 פרקים |
| 2007 | Them | דונה שואו | ספיישל טלוויזיוני של FOX |
| 2010–2011 | מחשבות פליליות | אשלי | תפקיד ראשי (עונה 6); 13 פרקים |
| 2012–2015 | רצף הזמן | קיירה קמרון | תפקיד ראשי (4 עונות); 42 פרקים |
| 2014 | המכשפות מאיסט אנד | אייסיס | פרק: "The Brothers Grimoire" |
| 2014 | ראש | קורין ראש | 4 פרקים |
| 2015 | שיקגו FIRE | ג'יימי קיליאן | 6 פרקים |
| 2017–2018 | שומרי האוצרות | ניקול נוני | 4 פרקים |
| 2018 | חטופה | איב | פרק: "All About Eve" |
| 2018–2019 | טיטאנים | אנג'לה | 5 פרקים |
| 2019 | האיש במצודה הרמה | מרת'ה | 5 פרקים |
ראול גרסיה

ראול גרסיה אסקודרו (בספרדית: Raúl García Escudero; נולד ב-11 ביולי 1986 פמפלונה, נווארה, ספרד) הוא כדורגלן עבר ספרדי ששיחק בעמדת הקשר ההתקפי.
קריירת קבוצות > אוסאסונה

גרסיה נולד בפמפלונה שבקהילה האוטונומית נווארה, ספרד. בגיל צעיר החל לשחק כדורגל, בקבוצה מעירו, אוסאסונה. הופעת הבכורה של גרסיה בקבוצה הראשונה של אוסאסונה הייתה ב-24 באוקטובר 2004, בהפסד חוץ 0–3 נגד ברצלונה. המאמן תחתיו שיחק גרסיה בתקופה זו היה חאבייר אגירה המקסיקני.
שער הבכורה של גרסיה במדי אוסאסונה נכבש ב-26 באוקטובר 2005, בניצחון הביתי 2–3 של אוסאסונה על אתלטיק בילבאו.
קריירת קבוצות > אתלטיקו מדריד

ביולי 2007, לאחר שסייע לאוסאסונה להעפיל לחצי גמר גביע אופ"א, עזב את אוסאסונה וחתם באתלטיקו מדריד ל-5 עונות תמורת 13 מיליון אירו, כאשר את ההעברה של גרסיה לאתלטיקו הוביל מאמן אתלטיקו ומאמנו של גרסיה לשעבר, חאבייר אגירה.
ב-2010 זכה גרסיה עם אתלטיקו מדריד בליגה האירופית, תואר האירופי הראשון של אתלטיקו מאז הזכייה בגביע אירופה למחזיקות גביע ב-1962, ותואר ראשון בקריירה של גרסיה, לאחר ניצחון 1–2 במשחק הגמר על פולהאם. גרסיה ואתלטיקו השלימו זכייה בתואר נוסף כשניצחו 0–2 בסופר קאפ האירופי 2010 את אינטר מילאנו אלופת אירופה ואיטליה ומחזיקת הגביע האיטלקי.
לאחר חידוש החוזה של גרסיה באתלטיקו מדריד, הושאל השחקן בתחילת עונת 2011/2012 לקבוצת נעוריו, אוסאסונה. באותה עונה סייע לאוסאסונה לסיים את העונה במקום ה-7 בטבלה, והיה מלך שערי הקבוצה בליגה באותה עונה, עם 11 שערים ב-33 הופעות.
ב-9 באפריל 2014 הפך לשיאן ההופעות של אתלטיקו מדריד בליגת האלופות בניצחון הקבוצה 0–1 ברבע גמר ליגת האלופות על ברצלונה.
קריירה בינלאומית

בשנים 2004–2005 שיחק גרסיה במדי נבחרת ספרד עד גיל 19, כאשר לזכותו 7 הופעות ו-4 שערים במדי הנבחרת עד גיל 19.
בין השנים 2006 ל-2009 שיחק ראול גרסיה במדי נבחרת ספרד עד גיל 21, והופיע עם הנבחרת הצעירה של ספרד באליפות אירופה בכדורגל עד גיל 21, בשנת 2009. לזכות גרסיה 20 הופעות במדי הנבחרת הצעירה של ספרד, בהן כבש שער בודד.
לקראת מוקדמות יורו 2016 זומן לראשונה לנבחרת הבוגרת על ידי המאמן ויסנטה דל בוסקה, ערך את הופעתו הבכורה ב-4 בספטמבר 2014 במשחק ידידות נגד צרפת.
תארים

אליפות ספרד: 2013/2014
גביע המלך הספרדי: 2012/2013
הסופר קאפ הספרדי: 2014
הליגה האירופית: 2009/2010
הסופר קאפ האירופי (2): 2010, 2012
הסופר קאפ הספרדי: 2021
גביע המלך הספרדי: 2023/2024